The Ronettes

The Ronettes — 1959-yilda opa-singillar Ronnie Spector Bennet () va Estelle Bennet () tomonidan tuzilgan rok’nʼroll, pop guruhi. Musiqiy prodyuser Phil Spector () bilan hamkorlikdan soʻng guruh mashhurlikka erishadi.

 Tarixi 
1959-yilda opa-singillar Ronnie Spector Bennet va Estelle Bennet hamda ularning amakivachchasi Nedra Talley (talaffuzi: Nedra Telli) bilan birgalikda „The Darling Sisters“ nomi ostida isteʼdodlar tanlovida gʻalaba qozonishadi. Natijada ularning musiqiy ijodiga ovoz yozish kompaniyalari qiziqib qolishadi va 1961-yilda guruh oʻzining birinchi qo‘shig‘i My Darling Angelni chiqarishadi. Tez orada guruh nomini „The Ronettes“ ga oʻzgartirishadi. 1963-yilda musiqiy prodyuser Phil Spector () bilan hamkorlik qila boshlashadi. Spector guruh qizlarining imijini „asalari uyasi“ni eslatadigan soch turmagi ega, tor yubka kiyadigan „yomon qizlar“ obraziga oʻzgartiradi. Ularning hammualliflikdagi birinchi qoʻshigʻi Be My Baby Spector tomonidan „Wall of Sound“ () musiqaviy texnika yordamida yozilgan. Bu qoʻshiq xalqaro mashhurlikni egallab, AQSh xit-paradida 2-oʻrinni, Buyuk Britaniya xit-paradida 4-oʻrinni egallaydi. Undan keyingi mashhurlikni AQSh xit-paradida 24-oʻrinni, Buyuk Britaniya xit-paradida 11-oʻrinni olgan Baby I Love you qoʻshigʻi egallagan
. Oʻnlab qoʻshiqlar, shunigdek, uchta musiqiy albomlar muallifi boʻlgan guruh 1966-yilda tarqab ketadi.

1968-yilda Ronnie Spector Bennet Phil Spectorga turmushga chiqadi. U oʻzining musiqiy faoliyatini davom ettiradi va bir necha vaqt davomida ikkita uangi xonandalar bilan birga „Ronnie and the Ronettes“ guruhida faoliyat yuritadi.

 Mukofotlari 
2007-yilda „The Ronettes“ guruhi nomi „The Vocal Group Hall of Fame“ ()ga kiritiladi. Be My Baby qoʻshigʻi esa „The Rock and Roll Hall of Fame“ () hamda „Rolling Stone jurnalining tarixdagi 500 eng buyuk qoʻshiqlar roʻyxati“ga kiritiladi.

 Guruh tarkibi 

 Veronica „Ronnie“ Yvette Bennett (1943-yil 10-avgust — 2022-yil 12-yanvar)
 Estelle Bennet (1941-yil 22-iyul — 2009-yil 11-fevral)
 Nedra Talley (1946-yil 27-yanvarda tugʻilgan)
 Laverne „Chip“ Fields (1951-yil 5-avgustda tugʻilgan)
 Elaine Mayes
 Denise Edwards
 Diane Linton

 Diskografiyasi 

 Qoʻshiqlari 

 1961 — My Darling Angel
 1961 — I Want a Boy
 1962 — Silhouettes
 1962 — I’m Gonna Quit While I’m Ahead
 1962 — The Memory
 1963 — Be My Baby
 1963 — Baby I Love You
 1964 — (The Best Part Of) Breakinʼ Up
 1964 — Do I Love You?
 1964 — (Walking) In The Rain
 1965 — Born To Be Together
 1965 — Is This What I Get For Loving You?
 1965 — He Did It
 1966 — I Can Hear Music
 1969 — You Came, You Saw, You Conquered!
 1973 — Go Out and Get It
 1974 — I Wish I Never Saw The Sunshine
 1976 — Paradise

 Musiqiy albomlari 

 1963 — A Christmas Gift for You
 1964 — Presenting the Fabulous Ronettes Featuring Veronica
 1965 — The Ronettes featuring Veronica

 Manbalar 

 Havolalar 




 The Ronettes at the Vocal Group Hall of Fame

Turkum:Musiqa
Turkum:Ingliz musiqiy guruhlari
Turkum:Amerika pop guruhlari